OSNOVNA ŠKOLA LOVAS

KLASA:602-02/17-01-442

URBROJ:2188-90-17-1

Lovas, 10.07.2017.

Na temelju članka 127. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10,105/10, 90/11, 16/12, 86/12, 94/13, 152/14, 7/17) članaka 38. – 42. Zakona o ustanovama (Narodne novine broj 76/93, 29/97, 47/99, 35/08), te članka 68 Statuta Osnovne škole Lovas na sjednici održanoj 10. srpnja 2017. Školski odbor Osnovne škole Lovas uz prethodnu suglasnost ministra znanosti, obrazovanja i sporta donio je:

**ODLUKU O IMENOVANJU RAVNATELJICE ŠKOLE**

JULIJA BALTIĆ, učiteljica hrvatskog jezika, imenuje se ravnateljicom Osnovne škole Lovas na vrijeme od pet godina s danom 01. rujan 2017.

**Obrazloženje**

Školski odbor Osnovne škole Lovas raspisao je natječaj za imenovanje ravnatelja/ice škole. Natječaj je objavljen dana 29. svibanja 2017. u Glasu Slavonije.

U skladu s člankom 127. stavkom 8. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i skupa (zbora) radnika škole, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku izbora i imenovanja ravnatelja/ice .

Članovi Školskog odbora javnim glasovanjem su u skladu sa stavkom 9. članka 127. Zakona o odgoju i obrazovanju u osnovnoj i srednjoj školi za ravnatelja/icu škole izabrali JULIJU BALTIĆ.

Sukladno članku 127. stavcima 4. i 5. Zakona o odgoju i obrazovanju u osnovnoj i srednjoj školi ministru znanosti , obrazovanja i sporta dostavljena je dokumentacija o izboru ravnatelja radi dobivanja prethodne suglasnosti prije imenovanja. Prethodna suglasnost ministra znanosti , obrazovanja i sporta nije uskraćena do dana 10. srpnja 2017., te se sukladno članku 127. stavku 5. Zakona o odgoju i obrazovanju u osnovnoj i srednjoj školi smatra da je suglasnost dana.

Slijedom navedenoga Školski odbor Osnovne škole Lovas odlučio je kao u izreci ove odluke.

**Pouka o pravnom lijeku:** Svaki prijavljeni kandidat na ovaj natječaj ima pravo pregledati natječajnu dokumentaciju i u roku od petnaest dana od dana primitka obavijesti o izboru i imenovanju ravnatelja zatražiti sudsku zaštitu pri Općinskom sudu mjesno nadležnom prema sjedištu Osnovne škole Lovas.

Predsjednik Školskog odbora:

MARKO BRAJKOVIĆ